Lav et referat af nedenstående tekst:

Tekst:
Det skriver Nordjyske.dk. Redningshelikopteren EH101 Merlin overtog i juni 2010 helt flyvningerne efter den gamle Sikorsky S-61A-1. Det har været en succes trods startvanskeligheder, der ofte krævede mekanikerhjælp. - Operativt set er det stort skridt frem. I forhold til den gamle, som havde 60'er teknologi, så har vi her fået en moderne helikopter med alt hvad der hører til af sikkerhed. Den er lavet, så hvis man styrter ned, er man beskyttet på alle mulige måder, forklarer Lars Henrik Thorngreen, chef for eskadrille 722, der flyver redningsberedskabet. En af de markante forskelle på den gamle Sikorsky og den nye EH101 Merlin er dens evne til at flyve i frostvejr, hvor der er is i skyerne. Alene i år har man fløjet adskillige missioner, som ikke var mulige tidligere. - Vejret har været sådan, at vi ikke kunne flyve med den gamle helikopter. Nu flyver vi uden problemer, fordi den har afisning af både rotorer, motorerne, vinduer og alle de steder det er vigtigt, siger eskadrillechefen. Sidste år fløj de over 850 redningsmissioner i Danmark - herunder cirka 200 fra Aalborg.

Referat:
Det er blandt andet evnen til at flyve i frost, der gør den nye redningshelikopter mere sikker end den gamle.